HANA รับเต็มผลบวก 5G ทิศทางเงินบาททรงตัวดี
โบรกฯชี้การเข้ามาของ 5G ช่วยหนุนการเติบโตและส่งผลบวกต่อ HANA คาดอัตราส่วนสินค้ากลุ่มสื่อสารฯปี 63 เพิ่มขึ้นต่อเนื่อง ด้านค่าเงินบาทมีแนวโน้มทรงตัว
โบรกฯชี้การเข้ามาของ 5G ช่วยหนุนการเติบโตและส่งผลบวกต่อ HANA คาดอัตราส่วนสินค้ากลุ่มสื่อสารฯปี 63 เพิ่มขึ้นต่อเนื่อง ด้านค่าเงินบาทมีแนวโน้มทรงตัว
9 ธ.ค. 2562

บล.กสิกรไทย ระบุในบทวิเคราะห์ (9 ธ.ค.62) แนะนำหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA (ราคาพื้นฐาน 35.75 บาท) โดยมองว่า การเข้ามาของ 5G จะช่วยหนุนการเติบโตและส่งผลบวกต่อบริษัท เนื่องจากธุรกิจดังกล่าวคิดเป็นสัดส่วนมากกว่า 30% ของยอดขาย นอกจากนี้ยังคาดว่าอัตราส่วนของสินค้าสำหรับกลุ่มสื่อสารโทรคมนาคมจะเพิ่มขึ้นต่อเนื่องในปี 2563 ส่วน margin คาดจะเพิ่มขึ้นในปี 2563 จากสัดส่วนยอดขายสินค้าที่มาร์จิ้นสูงมากขึ้น, Economies of scale และค่าเงินบาท มีแนวโน้มไม่แข็งไปมากกว่านี้